b'\n_START_ARTICLE_\nDionizij iz Halikarnasa\n_START_SECTION_\n\xc5\xbdivljenje\n_START_PARAGRAPH_\nPodatki, ki so na razpolago o Dionizijevem \xc5\xbeivljenju, so vsi povzeti iz njegovih spisov. _NEWLINE_Ni znano, kdaj je bil rojen in kdaj je umrl. Po zaklju\xc4\x8dku vojne med Oktavijanom in Antonijem, to je leta 30 pr. n. \xc5\xa1t., je Dionizij pri\xc5\xa1el v Rim, kjer je ostal vsaj 22 let. V tem \xc4\x8dasu je spisal Zgodovino starega Rima, ki jo je priob\xc4\x8dil leta 7 pr. n. \xc5\xa1t. Po tem datumu ni ve\xc4\x8d podatkov o njegovem delovanju, zato se sklepa, da je kmalu umrl. Prav namigi na njegovo slabo zdravje dajo sklepati, da ni u\xc4\x8dakal visoke starosti, zato se postavlja datum rojstva pribli\xc5\xbeno v leto 60 pr. n. \xc5\xa1t.'